CELEX: 52012XX1220(01)
Language: lt
Date: 1350000000000
Title: 2012 m. spalio 12 d. Sprendimas Nr. 853, kuriuo pradedama leidimų žvalgyti ir išgauti naftą ir gamtines dujas, t. y. Požeminių gamtos išteklių įstatymo 2 straipsnio 1 dalies 3 punkte apibrėžtus požeminius gamtos išteklius Teres 1–22 bloke, esančiame išskirtinėje Bulgarijos Respublikos ekonominėje zonoje Juodojoje jūroje, išdavimo procedūrą ir paskelbiama, kad leidimai bus išduodami konkurso tvarka

20.12.2012   
            
            
               LT
            
            
               Europos Sąjungos oficialusis leidinys
            
            
               C 394/42
            
         SPRENDIMAS Nr. 853
   2012 m. spalio 12 d.
   kuriuo pradedama leidimų žvalgyti ir išgauti naftą ir gamtines dujas, t. y. Požeminių gamtos išteklių įstatymo 2 straipsnio 1 dalies 3 punkte apibrėžtus požeminius gamtos išteklius Teres 1–22 bloke, esančiame išskirtinėje Bulgarijos Respublikos ekonominėje zonoje Juodojoje jūroje, išdavimo procedūrą ir paskelbiama, kad leidimai bus išduodami konkurso tvarka
   2012/C 394/17
   BULGARIJOS RESPUBLIKA
   MINISTRŲ TARYBA
   Remdamasi Požeminių gamtos išteklių įstatymo 5 straipsnio 2 dalimi, 7 straipsnio 2 dalies 8 punktu, 42 straipsnio 1 dalies 1 punktu ir 44 straipsnio 3 dalimi, ir 2010 m. Ministrų Tarybos Nutarimu Nr. 231 priimto Reglamento dėl konkursų ir kvietimų teikti pasiūlymus siekiant gauti leidimus žvalgyti ir (arba) tirti požeminius gamtos išteklius ir sudaryti koncesijos sutartis 4 straipsnio 1 dalies 1 punktu ir 16 straipsniu, kaip apibrėžta Požeminių gamtos išteklių įstatymu,
   MINISTRŲ TARYBA NUSPRENDĖ:
   
               1.
            
            
               Pradedama leidimų žvalgyti ir išgauti žalią naftą ir gamtines dujas Teres 1–22 bloke, esančiame išskirtinėje Bulgarijos Respublikos ekonominėje zonoje Juodojoje jūroje, kurio plotas yra 4 032 km2 ir kurio koordinatės 1–7 nurodytos priede, išdavimo procedūra.
            
         
               2.
            
            
               1 punkte nurodyti leidimai išduodami konkurso tvarka, pagal kurią konkurso dalyviai nedalyvauja paraiškų svarstyme.
            
         
               3.
            
            
               Leidimai žvalgyti ir išgauti naftą ir gamtines dujas išduodami penkeriems metams nuo žvalgymo ir išgavimo sutarties įsigaliojimo dienos ir gali būti pratęsiami pagal Požeminių gamtos išteklių įstatymo 31 straipsnio 3 dalį.
            
         
               4.
            
            
               Konkurso paraiškų rinkinį galima įsigyti iki 120-osios dienos po šio sprendimo paskelbimo Europos Sąjungos oficialiajame leidinyje 17.00 val.
            
         
               5.
            
            
               Paraiškos dalyvauti konkurse teikiamos iki 140-osios dienos po šio sprendimo paskelbimo Europos Sąjungos oficialiajame leidinyje 17.00 val.
            
         
               6.
            
            
               Pasiūlymai remiantis konkurso dokumentų rinkiniu teikiami iki 155-osios dienos po šio sprendimo paskelbimo Europos Sąjungos oficialiajame leidinyje 17.00 val.
            
         
               7.
            
            
               Nustatyta konkurso dokumentų rinkinio kaina – 10 000 BGN. Konkurso dokumentų rinkinį galima įsigyti iki 4 punkte nurodytos dienos Ekonomikos, energetikos ir turizmo ministerijos pastate, 902 kabinete (Triaditsa 8, Sofija, Bulgaria).
               
                           7.1.
                        
                        
                           7 punkte nustatytą sumą reikia mokėti į Ekonomikos, energetikos ir turizmo ministerijos banko sąskaitą.
                           
                                        
                                    
                                    
                                       BNB sąskaitos BIC kodas mokant Bulgarijos valiuta (BGN) – BNBGBGSD,
                                    
                                 
                                        
                                    
                                    
                                       BNB sąskaitos SWIFT kodas mokant užsienio valiuta – BNBGBGSF,
                                    
                                 
                                        
                                    
                                    
                                       IBAN – BG79 BNBG 9661 3000 1026 01,
                                    
                                 
                                        
                                    
                                    
                                       BNB (Bulgarijos nacionalinis bankas) – būstinė.
                                    
                                 
                     
                           7.2.
                        
                        
                           Mokėjimo pavedime reikia nurodyti: Už Teres 1–22 blokui skirtą konkurso dokumentų rinkinį, įsigytą pareiškėjo vardu, kurio vardas privalo būti užrašytas ant mokėjimo pavedimo.
                        
                     
                           7.3.
                        
                        
                           Siekiant apsaugoti konkurso dokumentų rinkinyje esančią konfidencialią informaciją, šį rinkinį gavęs asmuo pareiškėjo vardu turi pasirašyti deklaraciją.
                        
                     
         
               8.
            
            
               Viešajame konkurse norintys dalyvauti pareiškėjai turi atitikti Požeminių gamtos išteklių įstatymo 23 straipsnio 1 dalies reikalavimus.
            
         
               9.
            
            
               Paraiškos vertinamos atsižvelgiant į siūlomas darbo programas, aplinkos apsaugai ir mokymui skiriamus išteklius, papildomą naudą, konkurso dalyvių administracinius gebėjimus ir finansines galimybes, kaip numatyta konkurso dokumentų rinkinyje.
            
         
               10.
            
            
               Dalyvavimo konkurse užstatas – 15 000 BGN – turi būti pervestas į Ekonomikos, energetikos ir turizmo ministerijos sąskaitą iki 5 punkte nurodytos dienos.
               
                            
                        
                        
                           BNB sąskaitos BIC kodas mokant Bulgarijos valiuta (BGN) – BNBGBGSD,
                        
                     
                            
                        
                        
                           BNB sąskaitos SWIFT kodas mokant užsienio valiuta – BNBGBGSF,
                        
                     
                            
                        
                        
                           IBAN – BG17 BNBG 9661 3300 1026 01,
                        
                     
                            
                        
                        
                           BNB (Bulgarijos nacionalinis bankas) – būstinė.
                        
                     
         
               11.
            
            
               Pareiškėjams, kurių paraiškos dalyvauti viešajame konkurse atmetamos, užstatai grąžinami per 14 dienų nuo pranešimo apie paraiškos atmetimą datos.
            
         
               12.
            
            
               Konkurso nugalėtojui užstatas grąžinamas per 14 dienų nuo sutarties pasirašymo, o kitiems pasiūlymų teikėjams užstatai grąžinami per 14 dienų nuo Ministrų Tarybos sprendimo suteikti leidimą žvalgyti ir išgauti naftą ir gamtines dujas paskelbimo Oficialiajame valstybės leidinyje.
            
         
               13.
            
            
               Paraiškos dalyvauti konkurse ir pagal konkurso sąlygas parengti pasiūlymai teikiami bulgarų kalba pagal Požeminių gamtos išteklių įstatymo 46 straipsnio reikalavimus Ekonomikos, energetikos ir turizmo ministerijos registrui adresu: Triaditsa 8, Sofija, Bulgaria.
            
         
               14.
            
            
               Pasiūlymai turi atitikti konkurso dokumentų rinkinyje nurodytus reikalavimus ir sąlygas.
            
         
               15.
            
            
               Konkursas įvyksta, net jei jame leidžiama dalyvauti tik vienam pareiškėjui.
            
         
               16.
            
            
               Ekonomikos, energetikos ir turizmo ministerija įgaliota:
               
                           16.1.
                        
                        
                           nusiųsti šį sprendimą paskelbti Europos Sąjungos oficialiajame leidinyje,
                        
                     
                           16.2.
                        
                        
                           organizuoti konkursą ir atlikti konkurso procedūrą.
                        
                     
         
               17.
            
            
               Sprendimas skelbiamas Oficialiajame valstybės leidinyje ir Ministrų Tarybos svetainėje.
            
         
               18.
            
            
               Skundai dėl šio sprendimo gali būti pateikti Aukščiausiajam administraciniam teismui per 14 dienų nuo sprendimo paskelbimo Europos Sąjungos oficialiajame leidinyje.
            
         
      
         
            Ministras pirmininkas
         
         Boyko BORISOV
      
      
         
            Ministrų Tarybos vyriausiasis sekretorius
         
         Rosen ZHELYAZKOV
      
   
   
      PRIEDAS
      
         TERES 1–22 BLOKO PASIENIO PUNKTO KOORDINAČIŲ SĄRAŠAS
      
      Koordinačių sistema WGS 84
      
                  Nr.
               
               
                  Ilguma
                  (° ′ ″)
               
               
                  Platuma
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″